हाईकोर्ट में महिला सिद्ध नहीं कर पाईं शिकायत
गांधी कालोनी के परिवार के छह सदस्यों पर दर्ज की थी झूठी एफआईआर
भास्कर संवाददाता | मुरैना
दहेज प्रताड़ना के मामले में फरियादिया नेहा शर्मा हाईकोर्ट में जब अपनी शिकायत को सिद्ध नहीं कर पाईं तो जज जीएस अहलूवालिया ने कोतवाली पुलिस द्वारा दर्ज की गई एफआईआर को खारिज करने का आदेश जारी कर दिया। इस मामले में पूर्व एक्साइज इंसपेक्टर सुभाष शर्मा ने अपने परिवार के छह सदस्यों की ओर से हाईकोर्ट में एफआईआर को खारिज करने की गुहार की थी।
कोतवाली पुलिस ने नेहा शर्मा पुत्री ओमप्रकाश पाठक की शिकायत पर 13 अगस्त 2014 को पति आशीष शर्मा, ससुर सुभाष शर्मा, देवर गजानन शर्मा, देवरानी सपना शर्मा सभी निवासी गांधी कालोनी व ननद अश्विनी शर्मा व ननदोई अजय शर्मा निवासी थाटीपुर ग्वालियर के खिलाफ दहेज प्रताड़ना का मुकदमा दर्ज कराया था। फरियादिया के जबावों को मनगढ़ंत मानते हुए जज ने कोतवाली पुलिस द्वारा दर्ज एफआईआर को खारिज करने का आदेश जारी कर दिया।
hin_Deva hin_Deva bho_Deva hin_Deva hin_Deva